"मालिक, अहाँसँ किछु कहबाक अछि । "अकलू, राधे बाबूकेँ देख बाजल । राधे बाबू पुछलनि "कह की बात छै ? "
"मालिक, परसू हमर बेटीक विआह छै । अहाँक आज्ञा भेटितै तँ अहाँक बाड़ीमे टेन्टक सरञ्जाम करितियै । "ई कहि अकलू धरतीपर बैस गेल ।
 राधे बाबू कुर्सीसँ उठि कऽ ओकरा कहलनि "ई की करै छऽ ? आबऽ कुर्सीपर बैसऽ । " अकलूकेँ लजाइत देख राधे बाबू कहलनि "आब जाति-पाति नै छै । आब सब समानान्तर छी तेँ हमरे संगे तूँहूँ कुर्सीपर बैसऽ । "
विआहमे राधे बाबू बरियातिक स्वागत कऽ रहल छलाह । 